Садык Шер-Нияз
Садык Шер-Нияз (төр. 10-март, 1969; Чоң-Капка, Манас району, Талас облусу, Кыргыз ССРи, СССР) — Кыргызстандык саясатчы жана коомдук ишмер, ошондой эле жазуучу, продюсер, кинорежиссер, сценарист. «Айтыш» коомдук фондунун, "Калемгер" адабий клубунун, "Айтыш Фильм" киностудиясынын, «Кыргызстан – кыскаметраждык фильмдердин өлкөсү» эл аралык кинофестивальдын негиздөөчүсү, «Ак-Илбирс» кино сыйлыктын бирден бир негиздөөчүсү, Кыргызстан Кинематографисттер Союзунун Төрагасы. Кыргыз Республикасынын Жогорку Кеңешинин депутаты.

Өмүр баяны
1969-жылдын 10-мартында Талас облусунун Манас районундагы Чоң-Капка айлында туулган.

Билими
Жогорку билимдүү.
 1983—1987-жылдары Фрунзе машина куруу техникумунун техник-технолог адистигин бүтүргөн. 
 1994—2000-жылдары Жусуп Баласагын атындагы кыргыз мамлекеттик улуттук университетинин Укук факультетин юрист-укук таануучу адистиги боюнча бүтүргөн. 
 2007—2009-жылдары Москвадагы сценаристтердин жана режиссерлордун жогорку курстарын бүтүргөн. (Владимир Хотиненко, Павел Финн, Владимир Фенченконун өнөрканасында окуган).

Эмгек ишмердүүлүгү
 1994—1996 — «Шер» өндүрүш-коммерциялык фирмасында юрист-консультант болгон.
 1996—1998 — «Ачекей»" жеке ишканасынын директору болуп иштеген.

Саясий ишмердүүлүгү 
 1998 — 2004 — Кыргыз Республикасынын Жогорку Кеңешинин Мыйзам Чыгаруу Палатасынын депутаттын жардамчысы.
 2004 — 2007 — Кыргыз Республикасынын Жогорку Кеңеши тарабынан Кыргыз Республикасынын акыйкатчысынын орун басары болуп дайындалган (кызматтан өз каалоосу менен кеткен).
 2005 — "Кыргыз Республикасынын коомдук-саясий абалды турукташтыруу боюнча Мамлекеттик комиссиянын мүчөсү.
 2006 — Конституциялык Кенештин мүчөсү.
 2010 — Кыргыз Республикасынын Убактылуу Өкмөтүнө караштуу Консультативдик кеңештин, кийин Кыргыз Республикасынын Президентинин астындагы Консультативдик кенештин мүчөсү болгон.
 2010 — Кыргыз Республикасынын маданият жана маалымат министри кызматын аркалаган.
 2012 – 2013 — «Замандаш-Современник» саясий партиясынын тең төрагасы болгон.
 2015-жылдын 4-октябрында “Ата Мекен” саясый партиясынын тизмеси боюнча VI чакырылыштагы Кыргыз Республикасынын Жогорку Кеңешинин депутаты болуп шайланган

Коомдук ишмердүүлүгү 
Негиздегендери:
 2001 — «Айтыш» коомдук фонду, 
 2004 — "Калемгер" адабий клубу, 
 2006 — Айтыш Фильм киностудиясы, 
 2011 — «Кыргызстан кыска метраждуу тасмалардын өлкөсү» фестивал, 
 2015 — Эл аралык Азия өлкөлөрүнүн «Asian Word Film Festival» кинофестивал.
Мүчөсү
 «Кыргызстан маданияты» газетинин редколегиясы, 
 Кыргызстан Улуттук жазуучулар союзу, 
 Кыргыз Республикасынын маданий ишмерлердин ассамблеясы.

Тасмаграфиясы
Режиссёр:
 2007 — «Биринчи кадр» 60 мүн. (Көркөм тасма)
 2008 — «Чынгыз өлбөс болсочу» 10 мүн. (Документалдуу тасма).
 2009 — «Форс Мажор» 6 мүн. (Кыска метраждуу).
 2009 — «Аян» 10 мүн. (Кыска метраждуу).
 2014 — «Курманжан Датка» 135 мүн. (Тарыхий көркөм тасма). 

Сценарийлери:

 2007 — «Гүл» 4 мүн. (Анимациялык тасма).  
 2007 — «Биринчи кадр» 60 мүн. (авторлошу М. Алыкулов).
 2007 — «Парз» 23 мүн. (авторлошу Т.Бирназаров).
 2009 — «Аян» 10 мүн. 
 2009 — "Карусель" 15 мүн. (Ю.Чирковский, В.Шахкельдян Орусия-Кыргызстан).

Жарык көргөн китеби
Ак таңдайлар. – Б.: Бийиктик, 2005. – 250 б. (авторлош).

Сыйлыктары жана Наамдары 
 2004 — ЮНЕСКОнун генералдык директору Коитиро Мацууронун маданиятка кошкон салымна өзгөчө алкышы жарыялаган.
 2006 — Мамлекеттик Кеңешчинин 3 классттагы ченини;
 2006 — Президенттин Ардак Грамотасы;
 2011 — Маданиятка Эмгек Сиңирген ишмери;
 2015 — «Даңк» медалынын ээси;

Колдонулган адабияттар
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. –  456 б. ISBN   978-9967-26-379-6

Эскертмелер

Шилтемелер 
 
 facebook.com тармагындагы баракчасы 
 Кыргыз Республикасынын жазуучулары
Инсандар
Инсандар:Кыргызстан
Коомдук ишмерлер
Саясатчылар
Жазуучулар
Продюсерлер арип боюнча
Режиссёрлор
Сценаристтер
Туулгандар 10 Март (Жалган куран)
Туулгандар 1969-жылы